CELEX: C2005/205/15
Language: sk
Date: 2005-08-20 00:00:00
Title: Vec C-242/05: Návrh na začatie prejudiciálneho konania podaný rozsudkom Gerechtshof te's-Hertogenbosch (Holandsko) z 31. mája 2005, ktorý súvisí s konaním: G.M. van de Coevering proti riaditeľovi District Douane Roemond vnútroštátneho daňového úradu

20.8.2005   
            
            
               SK
            
            
               Úradný vestník Európskej únie
            
            
               C 205/8
            
         Návrh na začatie prejudiciálneho konania podaný rozsudkom Gerechtshof te's-Hertogenbosch (Holandsko) z 31. mája 2005, ktorý súvisí s konaním: G.M. van de Coevering proti riaditeľovi District Douane Roemond vnútroštátneho daňového úradu
   (Vec C-242/05)
   (2005/C 205/15)
   Jazyk konania: holandčina
   Gerechtshof te's-Hertogenbosch (Holandsko) podal rozsudkom z 31. mája 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: G.M. van de Coevering proti riaditeľovi District Douane Roemond vnútroštátneho daňového úradu a bol doručený kancelárii Súdneho dvora 3. júna 2005.
   Gerechtshof te's-Hertogenbosch (Holandsko) žiada Súdny dvor, aby rozhodol o nasledujúcej otázke:
   Bráni právo Spoločenstva, predovšetkým slobodné poskytovanie služieb, tak ako je upravené v článkoch 49 ES až 55 ES, Holandsku, aby vyžadovalo od fyzickej osoby s pobytom v Holandsku, ktorá si v inom členskom štáte prenajíma v zmysle nájomnej zmluvy osobné vozidlo, ktoré nie je zapísané v registri podľa holandského Wegenverkeerswet 1994 a v súvislosti s ktorým nebola zaplatená daň z osobných vozidiel a motocyklov podľa článku 1 ods. 2 zákona BMP (1), zaplatenie dane z osobných vozidiel a motocyklov v zmysle článku 1 ods. 5 zákona BMP a to pri začatí používania tohto osobného vozidla v rámci holandskej cestnej siete v zmysle Wegenverkeerswet 1994, a bez toho aby sa brala do úvahy dĺžka nájmu vozidla a dĺžka používania holandskej cestnej siete a aby dotknutá osoba mohla uplatniť právo na oslobodenie od dane alebo na vrátenie dane?
   
      (1)  Wet op de belasting van personenauto's en motorrijwielen 1992 (zákon o dani z osobných vozidiel a motocyklov).